Na osnovu člana 61. stav (2) Zakona o upravi ("Službeni glasnik BiH", br. 32/02 i 102/09) i člana 13. Zakona o putnim ispravama Bosne i Hercegovine ("Službeni glasnik BiH", br. 4/97, 1/99, 9/99, 27/00, 32/00, 19/01, 47/04, 53/07, 15/08, 33/08, 39/08 i 60/13), ministrica civilnih poslova Bosne i Hercegovine donijela je

PRAVILNIK

O IZDAVANJU SLUŽBENIH PASOŠA I VIZA

Član 1. (Predmet)

Pravilnikom o izdavanju službenih pasoša i viza (u daljnjem tekstu: Pravilnik) uređuju se uvjeti i postupak izdavanja službenih pasoša i viza i propisuje:
a)	obrazac službene vize koja se izdaje za službene pasoše;
b)	vođenje evidencije o izdatim službenim pasošima i vizama i druga pitanja u vezi sa izdavanjem ovih pasoša i viza.

Član 2.
(Rok važenja službenog pasoša)

Službeni pasoš se izdaje sa rokom važenja od pet godina.

Član 3. (Nadležnost)
(1)	Službeni pasoš i vizu državljanima Bosne i Hercegovine izdaje i produžava Ministarstvo civilnih poslova Bosne i Hercegovine (u daljnjem tekstu: Ministarstvo) u skladu sa odredbama Zakona o putnim ispravama državljana BiH ("Službeni glasnik BiH", br. 4/97, 1/99, 99/99, 27/00, 32/00, 19/01, 47/04, 53/07, 15/08, 33/08, 39/08 i 60/13) i Pravilnika.
(2)	U postupku izdavanja službenog pasoša na zahtjev nadležnog organa, lice kojem se izdaje službeni pasoš daje biometrijske podatke u sjedištu Ministarstva. Izuzetno, biometrijske podatke novorođene djece u inozemstvu, koja imaju pravo na službeni pasoš, kao i biometrijske podatke lica čiji su službeni pasoši uništeni, oštećeni ili ukradeni u inozemstvu, za potrebe Ministarstva može nakon podnošenja zahtjeva nadležnog organa uzeti diplomatsko-konzularno predstavništvo Bosne i Hercegovine u inozemstvu.

Član 4. 
(Viza za putovanje)

(1) Službeni pasoš mora imati službenu vizu za putovanje u inozemstvo.

(2) Obrazac službene vize je sastavni dio Pravilnika Ž

Član 5.
(Lica kojima se izdaje službeni pasoš)

(1)	Službeni pasoš se izdaje za službeno putovanje u inozemstvo zaposlenim u:
a)	Parlamentarnoj skupštini Bosne i Hercegovine, poslanicima, delegatima i zaposlenima u Parlamentarnoj skupštini Federacije Bosne i Hercegovine i Narodnoj skupštini Republike Srpske;
b)	Predsjedništvu Bosne i Hercegovine, institucijama predsjednika i potpredsjednika Federacije Bosne i Hercegovine i predsjednika Republike Srpske;
c)	Vijeću ministara Bosne i Hercegovine, ministarstvima i drugim organima uprave Bosne i Hercegovine, vladama i ministarstvima entiteta i organima uprave entiteta i Vladi Brčko distrikta Bosne i Hercegovine;
d)	Centralnoj banci Bosne i Hercegovine, Centralnoj izbornoj komisiji Bosne i Hercegovine, Vanjsko trgovinskoj komori Bosne i Hercegovine i drugim institucijama u Bosni i Hercegovini osnovanim zakonima Bosne i Hercegovine i entiteta;
e)	Sudovima, tužilaštvima, pravobranilaštvima u Bosni i Hercegovini i Visokom sudskom i tužilačkom vijeću;
f)	Diplomatsko-konzularnim predstavništvima Bosne i Hercegovine koji nisu obuhvaćeni listama Pravilnika o izdavanju diplomatskih pasoša.

(2)	Izuzetno, službeni pasoš se može izdati i osobama koje nisu zaposlene u institucijama Bosne
i Hercegovine entiteta i Brčko distrikta u sljedećim slučajevima:
a)	supružnicima i djeci lica iz stava (1) tačka f) ovog člana , ako djeca nisu starija od 27 godina i žive u zajedničkom domaćinstvu sa roditeljem nosiocem službenog pasoša i ako nisu zasnovala bračnu zajednicu, odnosno radni odnos, a djeci nad kojom je produženo roditeljsko staranje ako žive u zajedničkom domaćinstvu sa roditeljem nosiocem službenog pasoša pod uvjetom da nisu zasnovala bračnu zajednicu, pasoš se izdaje bez obzira na godine starosti;
b)	osobama koje na prijedlog Predsjedništva Bosne i Hercegovine ili Vijeća ministara Bosne i Hercegovine odlaze na rad u međunarodne organizacije;
c)	ekspertima i tehničkom osoblju delegacija Bosne i Hercegovine formiranih odlukama Predsjedništva Bosne i Hercegovine ili Vijeća ministara Bosne i Hercegovine, osoblju delegacija entiteta formiranih od strane vlada entiteta;
d)	zaposlenima u vladama ili ministarstvima kantona u slučaju da službeno putuju u svrhu obavljanja poslova iz oblasti evropskih integracija.

Član 6.
(Način korištenja i deponovanje službenog pasoša)
(1)	Službeni pasoš koristi se za službeno putovanje u inozemstvo uz putni nalog odobren od strane rukovodioca organa ili ovlaštenog lica.
(2)	Po obavljenom putovanju službeni pasoš se deponuje kod nadležnog organa ili organizacije koja je podnijela zahtijev za izdavanje službenog pasoša i koju nosioci prava na službeni pasoš
(1)	
predstavljaju, odnosno kod organa koji je donio odluku o obrazovanju, sastavu i upućivanju delegacije u inozemstvo.

(3) Rukovodioci organa ili organizacije iz stava (2) ovog člana odgovorni su za blagovremeno i bezbjedno deponovanje službenih pasoša.

Član 7. 
(Rok važenja vize)

Službena viza izdaje se:
a)	licima iz člana 5. stav (1) tačka f) i stav (2) tačka a) i b) pravilnika sa rokom važenja od jedne godine;
b)	ostalim licima iz člana 5. pravilnika sa rokom važenja od šest mjeseci, a izuzetno kad to potrebe službe zahtjevaju sa rokom važenja od jedne godine.

Član 8.
(Podnošenje zahtjeva za izdavanje službenog pasoša i vize)
(1)	Zahtjev za izdavanje službenog pasoša i vize, odnosno produženje roka važenja vize (u daljnjem tekstu: zahtjev) podnosi, za nosioca prava na službeni pasoš (u daljnjem tekstu: nosilac prava na pasoš) nadležni organ ili organizacija koju nosilac prava na pasoš predstavlja.
(2)	Za članove, eksperte i tehničko osoblje državne delegacije, delegacije entiteta i delegacije Brčko distrikta Bosne i Hercegovine zahtjev podnosi nadležni organ, koji uz zahtjev prilaže odluku o obrazovanju, sastavu i upućivanju delegacije u inozemstvo.
(3)	Zahtjev se podnosi najmanje petnaest dana prije namjeravanog putovanja.

Član 9.
(Prilozi uz zahtjev za izdavanje pasoša)

Zahtjev za izdavanje službenog pasoša podnosi se Ministarstvu i uz zahtjev se prilaže:
a)	odluka o službenom putu ili upućivanju na rad u inozemstvo ili
b)	putni nalog, odnosno pozivno pismo ukoliko lice putuje na poziv inozemnog organa i
c)	dokaz o izvršenoj uplati naknade za službenu knjižicu pasoša na jedinstveni račun Ministarstva finansija i trezora Bosne i Hercegovine.

Član 10.
(Prilozi uz zahtjev za produženje službene vize)

Zahtjev za produženje službene vize podnosi se Ministarstvu i uz zahtjev se prilaže:
a)	odluka o službenom putu, putni nalog ili pozivno pismo,
b)	dokaz o izvršenoj uplati naknade za produženje službene vize na jedinstveni račun Ministarstva finansija i trezora Bosne i Hercegovine.
a)	
Član 11.
(Postupak u slučaju nestanka službenog pasoša)
(1)	Nestanak službenog pasoša u Bosni i Hercegovini, nosilac prava na pasoš je dužan odmah prijaviti Ministarstvu.
(2)	Nosilac prava na pasoš kome je nestao službeni pasoš u inozemstvu, dužan je to odmah prijaviti najbližem diplomatsko-konzularnom predstavništvu Bosne i Hercegovine, a po povratku u zemlju i Ministarstvu.
(3)	Nosiocu prava na pasoš koji je izgubio službeni pasoš ili na drugi način ostao bez njega, može se izdati novi pasoš, nakon što se utvrde okolnosti njegova nestanka i nestali pasoš oglasi nevažećim u "Službenom glasniku BiH". Oglašavanje nevažećim vrši osoba na koju je pasoš izdat.

Član 12. 
(Obaveza vraćanja pasoša)
(1)	U roku od 15 dana podnosilac zahtjeva za službeni pasoš vratit će službeni pasoš onog lica kome je prestalo svojstvo po osnovu kojeg mu je isti izdat.
(2)	Ako podnosilac zahtjeva za službeni pasoš iz bilo kojeg razloga ne raspolaže sa pasošem lica iz stava (1) ovog člana dužan je o tome pisano obavijestiti Ministarstvo u roku navedenom u stavu (1) ovog člana.

Član 13. 
(Oglašavanje pasoša nevažećim)

U roku od 60 dana od dana prestanka postojanja osnova za posjedovanje službenog pasoša, ukoliko podnosilac zahtjeva isti u skladu sa prethodnim članom ne vrati Ministarstvu, Ministarstvo može službeni pasoš proglasiti nevažećim.

Član 14. 
(Poništavanje pasoša)
(1)	Službeni pasoš koji iz bilo kojeg razloga ne može služiti svojoj svrsi (istek roka važenja, popunjen, promjena ličnih podataka, oštećen, prestanak prava na službeni pasoš s obzirom na razlog izdavanja i dr.) Ministarstvo će poništiti u elektronskoj bazi izdatih službenih pasoša i fizičkim uništenjem, ukoliko je dostupan.
(2)	Poništavanje se obavlja na način fizičkog bušenja svake stranice službenog pasoša kao i korica, te otiskivanje štambilja "poništeno".
(3)	U službenom pasošu neće se poništiti stranice na kojima se nalaze važeće vize drugih država i bilješke.
(1)	
Član 15.
(Evidencija službenih pasoša i viza)
(2)	Evidenciju izdatih službenih pasoša i viza Ministarstvo civilnih poslova BiH vodi u ručnoj obradi u ukoričenoj knjizi formata A4, pod nazivom "Evidencija izdatih službenih pasoša i viza". Obrazac evidencije je sastavni dio Pravilnika.
(3)	Vrste podataka koji se obrađuju su: ime i prezime, naziv organa koji je podnio zahtjev, broj pasoša, broj vize, datum izdavanja pasoša/vize, pasoš/viza vrijedi do i napomena.
(4)	Kategorije nosilaca podataka su lica koja su ostvarila pravo na službeni pasoš i vizu u skladu sa članom 5. Pravilnika.
(5)	Izvor dobivanja podataka je elektronska evidencija izdatih službenih pasoša, te zahtjev za izdavanje službene vize.
(6)	Razmjena podataka se vrši sa nadležnim organima u skladu sa članom 17. Zakona o zaštiti ličnih podataka.
(7)	Dokumenti sa ličnim podacima čuvaju se trajno.

Član 16. 
(Stavljanje van snage)

Danom stupanja na snagu Pravilnika prestaje važiti Pravilnik o izdavanju službenih pasoša i viza ("Službeni glasnik BiH", br. 42/16 i 16/19).

Član 17. 
(Stupanje na snagu)
Pravilnik stupa na snagu osmog dana od dana objavljivanja u "Službenom glasniku BiH".

Broj: Datum:

MINISTRICA
Ankica Gudeljević

OBRAZLOŽENJE 
Pravilnika o službenim pasošima i vizama

I - Pravni osnov

Pravni osnov za donošenje Pravilnika o službenim pasošima i vizama sadržan je u odredbi 13. Zakona o putnim ispravama Bosne i Hercegovine („Službeni glasnik BiH" broj 4/97, 1/99, 9/99, 27/00, 32/00, 19/01, 47/04, 53/07, 15/08, 33/08,39/08 i 60/13) kojim je propisano da službene pasoše i vize izdaje Ministarstvo civilnih poslova Bosne i Hercegovine

II - Razlozi za donošenje

Na potpuniji način je regulisana mogućnost uzimanja biometrijskih podataka prilikom izdavanja službenih pasoša djece u inozemstvu, koja imaju pravo na službeni pasoš, kao i biometrijske podatke lica čiji su službeni pasoši uništeni, oštećeni ili ukradeni u inozemstvu. (član 3. stav 2.)
Otklonjene su manjkavosti koje su se pokazale kod primjene postojećeg Pravilnika u praksi. Naime novim pravilnikom ovo Ministarstvo nastoji osigurati da sva lica koja službeno putuju radi obavljanja poslova od značaja za Bosnu i Hercegovinu ostvaruju pravo na izdavanje službenog pasoša i službene vize. Prvenstveno je član 5. Pravilnika prilagođen prethodno navedenoj svrsi međutim izmjena člana 5. Pravilnika iziskivala je izmjene i nekoliko drugih članova, te se iz navedenog razloga pristupilo izradi novog pravilnika.
U članu 7. rok važenja službene vize je prilagođen izmjenama u članu 5.
Brisane su odredbe člana 5. stav (1) tačke h) i i) o mogućnosti izdavanja službenih pasoša rukovodiocima sportskih saveza i po diskrecionoj ocjeni ministra.

III - Obrazloženje pravnih rješenja

Članom 1. Pravilnika o izdavanju službenih pasoša i viza definisan je predmet pravilnika odnosno materija koja se istim reguliše.
Članom 2. Pravilnika definisan je rok važenja službenog pasoša.
Članom 3. Pravilnika propisana je nadležnost za izdavanje službenih pasoša i viza.
Članom 4. Pravilnika definisana je službena viza.
Članom 5. Pravilnika utvrđene su kategorije lica koja ostvaruju pravo na izdavanje službenog pasoša.
Članom 6. Pravilnika definisan je način korištenja i deponovanje službenog pasoša. 
Članom 7. Pravilnika propisan je rok važenja službene vize.

Članom 8. Pravilnika regulisano je podnošenje zahtjeva za izdavanje službenog pasoša i vize.
Članom 9. Pravilnika definisani su prilozi uz zahtjev za izdavanje službenog pasoša.
Članom 10. Pravilnika definisani su prilozi uz zahtjev za izdavanje službene vize.
Članom 11. Pravilnika regulisan je postupak u slučaju nestanka službenog pasoša.
Članom 12. Pravilnika propisana je obaveza vraćanja službenog pasoša.
Članom 13. Pravilnika definisan je način oglašavanja službenog pasoša nevažećim.
Članom 14. Pravilnika regulisano je poništavanje službenog pasoša.
Članom 15. Pravilnika utvrđena je evidencija službenih pasoša i viza.
Članom 16. Pravilnika propisano je stavljanje ranijeg propisa van snage.
Članom 17. Pravilnika propisano je stupanje pravilnika na snagu.

IV - Potrebna finansijska sredstva
Za realizaciju ovog Pravilnika nisu potrebna dodatna finansijska sredstva.

SLUŽBENA VIZA CJTSOKEEHA BH3A SERVICE VIZA

No

VAŽI DO
BA5KH £0	
VALID

Za jedno-više putovanja
3a je/rjHo-BHine nyroBaH>a
FOR ONE -MULTIPLE TRAVELS

Sarajevo
CapajeBo	

POTPIS
noTifflc
SIGNATURE